News Update: Bitcoin ยังร่วงต่อเนื่อง หลุด $39,000 ต่ำสุดรอบ 6 สัปดาห์ เคลื่อนไหวสวนทางดอลลาร์ หลัง Fed ส่งสัญญาณเชิงรุก - FINNOMENA
Bitcoin ร่วงต่อเนื่องหลุด $39,000 นักลงทุนเลี่ยงสินทรัพย์เสี่ยงหลัง Fed ส่งสัญญาณเชิงรุก เตรียมขึ้นดอกเบี้ย 50 bps ในการประชุมเดือน พ.ค. รวมถึงแรงเทขายเพื่อมาถือเงินดอลลาร์ในฐานมากขึ้น
26 เม.ย. 2565

Bitcoin ร่วงต่อเนื่องหลุด $39,000 นักลงทุนเลี่ยงสินทรัพย์เสี่ยงหลัง Fed ส่งสัญญาณเชิงรุก เตรียมขึ้นดอกเบี้ย 50 bps ในการประชุมเดือน พ.ค. รวมถึงแรงเทขายเพื่อมาถือเงินดอลลาร์ในฐานมากขึ้น
ล่าสุด (25 เม.ย.) สกุลเงินดิจิทัลที่ใหญ่ที่สุดอย่าง Bitcoin ร่วงลงมา 3% ใน 24 ชั่วโมงที่ผ่านมา อยู่ที่ระดับ $38,600 ต่ำสุดนับตั้งแต่ 15 มี.ค. และร่วงลงมากกว่า 20% จากจุดสูงสุดในเดือนที่แล้ว
ขณะที่ เหรียญที่มีมูลค่ารองลงมาอย่าง Ether ร่วงกว่า 4.2% อยู่ที่ระดับ $2,800 ต่ำสุดนับตั้งแต่ 18 มี.ค.
สัญญาณทางเทคนิคบ่งชี้ว่า สกุลเงินดิจิทัลมีแนวโน้มลดลงอีก Katie Stockton ผู้ก่อตั้ง Fairlead Strategies กล่าวว่า Bitcoin ลดลงต่ำกว่าแนวรับของ Ichimoku Cloud บนกราฟรายสัปดาห์ โดยแนวรับถัดไปอยู่ที่ประมาณ $27,200
สอดคล้องกับ Mark Newton นักกลยุทธ์เชิงเทคนิคจาก Fundstrat ที่กล่าวเมื่อวันศุกร์ (22 เม.ย.) ที่ผ่านมาว่า Bitcoin เริ่มหลุดแนวรับรองในรอบสองเดือน และอาจร่วงต่ออีกจนไปทดสอบระดับต่ำสุดในเดือน ม.ค. โดยคาดว่าจุดกลับตัวลง (Pullback) จะอยู่ที่ระดับ $36,300 และอาจลงไปทดสอบที่ราคาประมาณ $32,950
แม้จะร่วงลงมาอย่างต่อเนื่อง แต่ราคา Bitcoin ยังเคลื่อนไหวอยู่ในช่วง $35,000-$45,000 ตั้งแต่ต้นปีที่ผ่านมา ซึ่งราคาคริปโตฯ เคลื่อนไหวสอดคล้องกับดัชนีเทคโนโลยี Nasdaq 100 แต่สวนทางกับเงินดอลลาร์
สัญญาณการขึ้นดอกเบี้ย 50 bps เพื่อต่อสู้กับปัญหาเงินเฟ้อของ Fed เป็นหนึ่งในปัจจัยที่ทำให้ราคาคริปโทฯ ร่วงลง หลังปรับตัวขึ้นตลอดช่วง 2-3 ปีที่ผ่านมา
NYDIG บริษัทให้คำปรึกษาเกี่ยวกับ Fintech และ Bitcoin กล่าวว่า นักลงทุนบางส่วนอาจขาย Bitcoin หรือทองคำ เพื่อมาถือดอลลาร์ เพราะการถือดอลลาร์ได้ให้ผลตอบแทนมากขึ้น โดยความสัมพันธ์แบบผกผันระหว่าง Bitcoin กับ เงินดอลลาร์และอัตราดอกเบี้ย เพิ่งปรากฎให้เห็นในช่วง 2-3 ปีที่ผ่านมา
“Bitcoin จะยังคงถูกขับเคลื่อนโดยปัจจัยพื้นฐานเป็นหลัก อย่างเช่นการเติบโตของผู้ใช้งาน หรือการใช้เครือข่าย แต่สิ่งสำคัญที่ต้องเข้าใจคือ วิวัฒนาการความสัมพันธ์ของ Bitcoin และปัจจัยมหภาค” NYDIG กล่าวเสริม
อ้างอิง: https://www.bloomberg.com/news/articles/2022-04-25/xi-s-finance-crackdown-grows-as-more-than-40-officials-ensnared?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Crypto
News Update
คริปโต
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA